Ајрин Кара

**Ајрин Кара Ескалера** (англ. *Irene Cara Escalera*; 18 март 1959 ― 25 ноември 2022) ― американска пејачка и глумица  која својата слава ја стекнала со улогата како Коко Ернандес во мјузиклот *[[Слава (филм од 1980)|Слава]]* од 1980 година и по снимањето на насловната песна на филмот „Fame“, која била на прво место на топ-листите во неколку земји.

Во 1983 година, Кара ја напишала и испеала песната „Flashdance... What a Feeling“ (од филмот *[[Флешденс]]*), за која  во 1984 година поделила Оскар за најдобра оригинална песна и освоила Греми награда за најдобра женска поп вокална изведба. Пред успехот со *Fame*, Кара ја играла главната улога на Спаркл Вилијамс во филмот *Спаркл* од 1976 година.

## Живот и кариера
Ајрин Кара Ескалера е родена во Бронкс, Њујорк, како најмало од петте деца на нејзините родители. Татко ѝ бил Порториканец а мајка ѝ била Кубанка. Уште на петгодишна возраст почнала да зема часови по танцување. Нејзината кариера ја започнала со настапи на телевизија на шпански јазик. Уште како дете, Кара снимила плоча на шпански јазик за латиноамериканскиот пазар и божиќен албум на англиски јазик. Таа, исто така, се појавила на голем концерт во чест на Дјук Елингтон, на кој учествувале Стиви Вондер, Семи Дејвис Џуниор и Роберта Флак.

Кара глумела на претстави на и вон Бродвеј, почнувајќи со *[[Меги Флин]]* заедно со Ширли Џонс и Џек Кесиди. Набргу потоа, била една од петте финалистки на натпреварот „Малата Мис Америка“.  Глумела и во претставите *Виа Галактика*, *Ain't Misbehavin*'&#x2009; и *The Me Nobody Knows* (која освоила награда Оби).  Кара била оригиналната Дејзи Ален во серијата *Љубовта на животот од* 1970-тите. Подоцна ја глумела улогата на Анџела во романсата/трилерот *[[Арон ја сака Анџела|Арон ја сака Ангела]]*, и насловниот лик во филмот *Спаркл*.

### ''Слава'' (1980) и меѓународна популарност
Филмот *[[Слава (филм од 1980 година)|„Слава“]]* од 1980 година, во режија на Алан Паркер, од Кара направил ѕвезда. Таа прво требало да биде само танчерка, но откако продуцентите Дејвид Да Силва и Алан Маршал и сценаристот Кристофер Гор го слушнале нејзиниот глас, тие ја пренапишале улогата на Коко Ернандес за неа. Ајрин ги испеала песните „Fame“ и „Out Here on My Own“, кои биле номинирани за Оскар за најдобра оригинална песна. Овие песни му помогнале на саундтракот од филмот да се пробие на врвот на топ листите. Исто така, ова било прв пат две песни од ист филм и испеани од ист пејач да бидат номинирани за Оскар во иста категорија. Кара имала можност да биде една од ретките пејачки кои извеле повеќе од една песна на церемонијата на доделување на Оскар; „Fame“, напишана од Мајкл Гор и Дин Пичфорд, ја освоил наградата за најдобра оригинална песна таа година, а филмот ја освоил наградата Оскар за најдобра оригинална музика. Кара, во 1980 година, била номинирана за Греми награда за најдобар нов изведувач и најдобра женска поп вокална изведба, а била номинирана за Златен глобус за најдобра филмска глумица во мјузикл. *[[Билборд (магазин)|Билборд]]* ја прогласил за најдобар нов солист, а магазинот *Cashbox* ѝ доделил награда и за најперспективен женски вокал и за најдобар женски вокал.

### 1980 ― 1999: По филмот ''Слава''
Во 1980 година, таа накратко ја играла улогата на Дороти во *The Wiz.* Во 1983 година, Кара се појавила како себе си во филмот *DC Cab*.

Во 1982 година, Кара ја добила наградата Имиџ за најдобра глумица за улогата во филмот на NBC*, Сестра, сестра.* Кара ја глумела Мирли Еверс-Вилијамс во *За нас Живите: Приказна за Медгар Еверс*, и NAACP ја номинирал за Image Award за најдобра глумица. Таа, исто така, се појавила во *Killing 'em Softly* во 1982 година.

Во 1983 година, Кара го достигнала врвот на нејзината музичка кариера со насловната песна за филмот *[[Флешденс|Flashdance]]*: „Flashdance... What a Feeling“, која ја напишала заедно со Џорџо Мородер и Кит Форси. Кара подоцна признала дека на почетокот не сакала да работи со Џорџо Мородер бидејќи не сакала да се споредува со Дона Самер, друга пејачка која работела со Мородер. Песната станала хит во неколку земји, носејќи ѝ неколку награди на Кара. Со Мородер и Форси го поделила Оскарот за најдобра оригинална песна во 1983 година, со што станала прва црнка која освоила Оскар во категоријата која не се однесува на глума и најмлада личност која добила Оскар за пишување песни. Во 1984 година, освоила награда Греми за најдобра женска поп вокална изведба, награда Златен глобус за најдобра оригинална песна и на Американските музички награди награда за најдобар R&B женски изведувач и најдобар поп сингл на годината.&#x5B; *[[Википедија:Се бара извор|<span title="This claim needs references to reliable sources. (November 2022)">Потребен е цитат</span>]]* &#x5D;

Во 1984 година, глумела во трилерот *City Heat*, заедно со Клинт Иствуд и Берт Рејнолдс, и за филмот ги испеала песните „Embraceable You“ и „Get Happy“. Таа, исто така, ја напишала тематската песна „City Heat“, изведена од џез-вокалот Џо Вилијамс. Во 1985 година, Кара глумела заедно со Тејтум О'Нил во *Certain Fury*. Во 1986 година, Кара се појавила во филмот *Busted Up.* Таа, исто така, го позајмила гласот на Снежана во неофицијалното продолжение на *[[Снежана и седумте џуџиња (филм од 1937)|„Снежана и седумте џуџиња“]]* од Дизни, *„Happily Ever After* (1989)*.*

Ајрин Кара објавила три студиски албуми: *Anyone Can See* во 1982 година, *What a Feelin'<nowiki/>* во 1983 година, и *Carasmatic* во 1987 година, од кои најуспешен е *What a Feelin*'.

### XXI век
Во март 2004 година, Кара добила две почести со прием во Куќата на славата на Ciboney Cafe и награда за животно дело доделена на шестото годишно доделување на Prestige Awards.

Кара била член на Hot Caramel, група која ја основала во 1999 година. Нивниот албум, наречен *Irene Cara Presents Hot Caramel*, бил објавен на 4 април 2011 година.

## Личен живот и смрт
Кара се омажила за каскадерот и филмски режисер Конрад Палмисано на 13 април 1986 година. Тие се развеле во 1991 година. Кара не се премажила и немала деца. Починала од артериосклеротична и хипертензивна срцева болест во нејзиниот дом на 25 ноември 2022 година, на 63-годишна возраст.

## Белешки


## Наводи

## Надворешни врски
* 
* 
* Irene Cara at the Internet Broadway Database 
* Irene Cara at the Internet Off-Broadway Database
* Irene Cara discography at Discogs

Категорија:Добитници на Греми
Категорија:Американски поп-пејачки
Категорија:Американски кантри пејачки
Категорија:Починати во 2022 година
Категорија:Родени во 1959 година
Категорија:Статии со hCards
Категорија:Статии со краток опис
Категорија:Американци со порториканско потекло
Категорија:Музичари од Бронкс
Категорија:Добитници на наградата Златен глобус
Категорија:Добитници на оскар
Категорија:Американски ТВ глумици
Категорија:Американски театарски глумици
Категорија:Американски поп пијанисти
Категорија:Добитници на Греми награди
Категорија:Американци со кубанско потекло
Категорија:Американски филмски глумици
Категорија:Американски диско музичари
Категорија:Американски кантри кантавторки
Категорија:Афроамерикански пејачки
Категорија:Добитници на Златен глобус